text: Flere ulykker spærrer sønderjyske motorvej
  11 februar 2016 kl. 15.38
  Politiet opfordrer bilister til at passe på glat føre.
  Efter en trafikulykke er Sønderjyske Motorvej E45 spærret i yderste vejbane i sydgående retning mellem afkørsel 67 og 68.
  Tidligere på dagen var motorvejen helt spærret i nordgående retning ved Rødekro mellem afkørsel 70 Aabenraa N og afkørsel 69 Haderslev. Der er nu åbent for trafik i et spor.
  - Vi kan ikke sige om ulykken skyldes vejret, og endnu er der ikke informationer om hvor mange, der er involveret, fortæller vagtchef ved Syd- og Sønderjyllands Politi, Claus Skovgaard, til TV SYD.
  Politiet opfordrer trafikanter i området til at køre forsigtigt.
  På Sønderjyske Motorvej E45 mellem afk 67 og afk 68 er der nu sket et uheld i sydlig retning. 2. vognbane spærret på stedet. #politidk
  
  Sønderjyske Motorvej: Der er nu åbnet for færdsel i et spor i nordlig retning forbi uheldsstederne. Vis hensyn. Fortsat god tur. #politidk
  
  I området ved Rødekro er det glat efter en sludbyge. Pas på i trafikken. #politidk
  
  Sønderjyske Motorvej E45 er spærret i nordlig retning ved Rødekro p.g.a. uheld. Tidshorisont ukendt. Vi er på vej. #politidk
  
  